2 Oktoober 2018 Ansamblid 1310 Vaatamist
Mikk Langeproon on korduvalt saanud auhinnatud kohti vabariiklikel akordionikonkursitel, sh võitis ta 2014. aastal Eesti Noorte Akordionistide konkursil vanema vanusegrupi. Mikk on esindanud Eestit edukalt ka rahvusvahelisel tasandil, muuhulgas saavutas ta 2013. aastal mainekal Rahvusvahelisel Vilniuse akordionikonkursil II koha. Kõigele lisaks on ta valitud Tallinna Muusikakooli parimaks instrumentalistiks 2011. aastal ning kolmel aastal järjest (2012-2014) G. Otsa nim. Tallinna Muusikakooli akordioniosakonna silmapaistvaimaks õpilaseks. 2013. aastal võitis ta Maxima Tulevikutalendi tiitli ja 2016. aastal pälvis Mikk Viimsi valla „Aasta muusik 2016“ tiitli. Märkimist väärib ka 2014. aastal konkursi Round Table eripreemia, konkursi „Noor Helilooja 2017“ finaalikoht ning edukas esinemine telekonkursil „Klassikatähed 2016“. Lisaks esinemistele erinevates riikides, Klassikaraadios ja televisioonis, on Mikk olnud ka akordionikonkursside žüriiliikmeks.